N á v r h

UZNESENIE VLÁDY SLOVENSKEJ REPUBLIKY
k Národnému programu rozvoja športu v SR

Číslo uznesenia:
Zo dňa:
Číslo materiálu:
Predkladateľ: minister školstva SR
Podnet:
Stupeň utajenia:

Vláda Slovenskej republiky

A. schvaľuje „Národný program rozvoja športu v SR“

B. ukladá

ministrovi školstva 

B.1.	zabezpečiť v súčinnosti so všetkými subjektami telesnej kultúry realizáciu  Národného programu rozvoja športu v SR
T:	roky 2001 - 2010

B.2.	odporučiť predstaviteľom občianskych združení a samosprávnym orgánom realizovať Národný program rozvoja športu v SR vo svojich podmienkach
T:	roky 2001 - 2010 

B.3.	pripraviť návrh na zriadenie Národného inštitútu športu
T:	do 31.12.2001

B.4.	zabezpečiť v súčinnosti s ministrom zahraničných vecí, ministrom vnútra, ZMOS a subjektami telovýchovnej spolkovej sféry jednotný koordinovaný postup v rámci medzinárodnej športovej spolupráce 
T:	roky 2002 - 2010

B.5.	pripraviť alternatívny návrh na vytvorenie samostatného ministerstva športu a mládeže
T:	do 30.6.2002

B.6.	pripraviť návrhy riešenia nepriamej podpory športu a predložiť ich na poradu ekonomických ministrov vlády
T:	rok 2002

ministrovi školstva v spolupráci so samosprávnymi orgánmi 

B.7.	zabezpečiť koordináciu realizácie Národného programu rozvoja športu v SR s osobitným zreteľom na šport pre všetkých a športovo talentovanú mládež s prihliadnutím na špecifické podmienky a tradície jednotlivých regiónov SR
T:	roky 2001 - 2010
ministerke financií v spolupráci s ministrom školstva, ministrom obrany a ministrom vnútra

B.8.	zabezpečiť v štátnom rozpočte SR na príslušný kalendárny rok vyčlenenie finančných prostriedkov pre kap. školstva, obrany a vnútra na podporu Národného programu rozvoja športu v SR 
T:	roky 2002 - 2010

ministrovi školstva, ministrovi obrany a ministrovi vnútra

B.9.	zabezpečiť efektívnu koordináciu a spoluprácu rezortných stredísk prípravy športovej reprezentácie
T:	roky 2002 - 2010

B.10.	zriadiť strediská prípravy mládeže pri rezortných strediskách prípravy športovej reprezentácie
T:	rok 2002

ministrovi školstva v spolupráci s ministrom zdravotníctva

B.11.	pripraviť legislatívny návrh riešenia zdravotného zabezpečenia športovcov
T:	rok 2002

podpredsedkyni vlády pre európsku integráciu,  ministrovi výstavby a regionálneho rozvoja, ministrovi životného prostredia a ministrovi pôdohospodárstva v spolupráci s ministrom školstva

B.12.	v rámci pripravovaných projektov financovaných z prístupových zdrojov EÚ (PHARE, ISPA, SAPARD) zohľadniť ich možné použitie aj na budovanie infraštruktúry využiteľnej pre zapojenie občanov do športovo - rekreačných aktivít
T:	od roku 2002

Vykonajú:	minister školstva
ministerka financií 
minister obrany
minister vnútra
minister zdravotníctva
podpredsedkyňa vlády pre európsku integráciu
minister výstavby a regionálneho rozvoja
minister životného prostredia
minister pôdohospodárstva